Na temelju čl. 20. Zakona o upravljanju državnom imovinom (NN 52/18) i čl. 27. Statuta Grada Zlatara (“Službeni glasnik Krapinsko-zagorske županije” 36A/13, 9/18, 9/20, 17A/21) Gradsko vijeće Grada Zlatara na \_\_\_\_\_\_\_. sjednici održanoj \_\_\_\_\_\_\_\_\_\_\_ 2022. donosi

**ZAKLJUČAK**

**o usvajanju Izvješća o provedbi Plana upravljanja i raspolaganja imovinom u vlasništvu Grada Zlatara za 2022. godinu**

**Članak 1.**

Prihvaća se Izvješće o provedbi Plana upravljanja imovinom u vlasništvu Grada Zlatara za 2022. godinu, u prilogu ovog zaključka koji čini njegov sastavni dio.

**Članak 2.**

Ovaj Zaključak stupa na snagu danom donošenja, a objavit će se u „Službenom glasniku Krapinsko-zagorske županije“.

KLASA: 406-01/21-01/29

URBROJ: 2140-07-01-23-\_\_

U Zlataru\_\_\_\_\_\_\_\_\_\_\_\_2023.

PREDSJEDNICA

Danijela Findak

Sukladno čl. 20. st. 2. Zakona o upravljanju državnom imovinom (NN 52/18) i čl. 39. Statuta Grada Zlatara (“Službeni glasnik Krapinsko-zagorske županije” 36A/13, 9/18, 9/20, 17A/21), gradonačelnica Grada Zlatara podnosi

**IZVJEŠĆE**

**o provedbi Plana upravljanja**

**imovinom u vlasništvu Grada Zlatara za 2022 godinu.**

1. **UVOD**

Odgovarajućom primjenom Zakona o upravljanju državnom imovinom, Grad Zlatar je donio Strategiju upravljanja imovinom, Plan upravljanja imovinom i Izvješće o provedbi Godišnjeg plana upravljanja imovinom. Planom su definirani kratkoročni ciljevi i smjernice upravljanja imovinom.

1. **IZVJEŠĆE**

Ulaganjem u nekretnine se tijekom 2022. učinkovito i svrsishodno upravljalo istima pažnjom dobrog gospodarstvenika.

Plan upravljanja je izvršen kako slijedi:

UPRAVLJANJE CESTAMA

* Kao i prethodnih godina, Grad Zlatar je i u 2022. uložio znatna sredstva u asfaltiranje i održavanje cesta. Izvješće o asfaltiranju cesta je sastavni dio Izvješća o Programu građenja komunalne infrastrukture za 2022. te se stoga neće detaljno obrazlagati u ovom izvješću.
* Sukladno Zakonu o cestama, Odluci o nerazvrstanim cestama na području Grada Zlatara i prema proračunskim mogućnostima Grad Zlatar sustavno radi na rješavanju imovinsko-pravnih odnosa na cestama kojima upravlja, prvenstveno radi izgradnje komunalne infrastrukture.

UPRAVLJANJE POSLOVNIM PROSTORIMA

* Zakupnici poslovnih prostora u vlasništvu Grada Zlatara nisu se promijenili u odnosu na prethodne godine.

TRGOVAČKA DRUŠTVA U VLASNIŠTVU/SUVLASNIŠTVU GRADA ZLATARA

* Grad Zlatar ima u vlasništvu 100% udjela društva Zlathariakom d.o.o. koje nije bilo aktivno u 2022. godini
* Grad Zlatar kao suvlasnik društava Radio Zlatar d.o.o., Zagorski vodovod d.o.o. i Komunalac Konjščina d.o.o. utječe na poslovanje u okviru svojih ovlasti, te uredno prisustvuje skupštinama društava. Također, Grad Zlatar kontinuirano objavljuje podatke na internetskim stranicama o trgovačkim društvima u vlasništvu, odnosno suvlasništvu.

OŠASNA IMOVINA

* Naslijeđena (ošasna) imovina se po saznanju od strane nadležnog tijela (sud, javni bilježnik) sukladno zakonu procjenjuje po ovlaštenom procjenitelju, regulira odnos s vjerovnicima, obzirom je u najvećem broju slučajeva ista pod teretima, a istom će se po okončanju postupaka raspolagati prema odluci Gradskog vijeća, odnosno gradonačelnice, a sve sukladno Odluci o upravljanju i raspolaganju imovinom u vlasništvu Grada Zlatara.

RASPOLAGANJE IMOVINOM

* Grad Zlatar je sklopio ugovor o kupoprodaji nekretnine kojim je kupcu Sviben Tonki prodao nekretnine upisane u zk. ul. 1213, kčbr. 18/1, k.o. Zlatar, koja se u katastarskom operatu vodi kao oranica, a u zemljišnim knjigama kao oranica Farof, u iznosu kupoprodajne cijene od 9.783,40 EUR/73.713,00 HRK.
* Grad Zlatar je sklopio ugovor o kupoprodaji nekretnine kojim je kupcu Sviben Tonki prodao nekretnine upisane u zk. ul. 1213, kčbr. 18/4, k.o. Zlatar, koja se u katastarskom operatu vodi kao oranica, a u zemljišnim knjigama kao oranica Farof, u iznosu kupoprodajne cijene od 1.560,82 EUR/11.760,00 HRK.
* Grad Zlatar je sklopio ugovor o kupoprodaji nekretnine kojim je kupcu Ožvald Ivici prodao nekretnine upisane u zk. ul. 2356, kčbr. 208/3, k.o. Zlatar, koja se u katastarskom operatu vodi kao obradivo zemljište-oranica, a u zemljišnim knjigama kao oranica agrar, u iznosu kupoprodajne cijene od 2.200,68 EUR/16.581,00 HRK.
* Grad Zlatar je sklopio ugovor o kupoprodaji nekretnine kojim je kupcu Pozaić Zlatku prodao nekretnine upisane u posjedovnom listu 1453, kčbr. 317/1, k.o. Zlatar, koja se u katastarskom operatu vodi kao zemljište šuma, a u zemljišnim knjigama ZK uložak ne postoji, u iznosu kupoprodajne cijene od 1.261,00 EUR/9.501,00 HRK.

STJECANJE IMOVINE

* Stjecanje imovine nasljeđivanjem po sili zakona (ošasna imovina)
* Sklopljen je ugovor o kupoprodaji nekretnine s prodavateljem Rogina Daliborkom za posebni dio nekretnine, i to stan u stambeno-poslovnoj zgradi u Zlataru, Zagrebačka 3, suvlasnički dio 1727/10000, etažno vlasništvo (E-3), upisan u ZK uložak broj 2164, kčbr. 74/2, k.o. Zlatar, u iznosu kupoprodajne cijene od 66.361,40 EUR/500.000,00 HRK, s isplatom druge rate najkasnije do 28. veljače 2023.

**GRADONAČELNICA**

Jasenka Auguštan-Pentek, v.r.